Un băiat de 13 ani, din Spania, orașul Cordoba a fost găsit mort, pe 20 martie, în lada frigorifică, de către bunica sa.
Conform cotidianului Clarin, minorul a fost dus de urgență la spital, însă nu a mai putut fi salvat.
Potrivit presei locale, tragedia a avut loc în jurul orei 1:30, într-o casă de pe strada De Julio 3700 28, în cartierul Panamericano.
"Fiul meu a venit târziu de la joacă, a mâncat și și-a luat rămas bun, pentru că teoretic mergea în camera lui să doarmă", a declarat Belén, mama minorului.
De asemenea, mama îndurerată a mai spus pentru ElDoce TV, că pe la ora 1 a văzut că fiul ei nu este în camera lui.
"Era înăbușitor de cald și erau mulți țânțari, m-am trezit să fac un duș. După ce am făcut duș, mama a început să stingă luminile din casă și s-a dus să deschidă congelatorul și acolo l-a găsit pe fiul meu, era acolo, cu spumă la gură și învinețit", a povestit plângând mama băiatului.
Poliția ia în calcul ideea că băiatul a intrat în congelator în urma unui joc sau unei provocări de pe internet. De asemenea, telefonul minorului a fost luat pentru a fi investigat mai amănunțit.
"Era un congelator comercial pe care l-am adus acasă când s-a închis afacerea pe care am avut-o. De obicei era închis și scos din priză. Nu funcționa. Nu prea înțeleg ce s-a întâmplat. Îmi imaginez că trebuie să fi fost o farsă din cauza căldurii puternice în care dormea, dar adevărul este că nu înțeleg", a mai declarat mama minorului, pe nume Tiago Ismael.
Tragediile din familie nu s-au oprit după moartea băiatului de 13 ani.
Străbunica lui Tiago, care locuia la etajul superior a fost sunată de către un post radio, iar în timpul conversației, după ce a aflat tragica veste, bâtrâna de 85 de ani, imobilizată la pat a făcut infarct și a decedat.